KARLOVAČKA ŽUPANIJA

GRAD KARLOVAC

OŠ DRAGOJLE JARNEVIĆ

RADIĆEVA 31

šifra škole: 04-034-009

OIB:05816682903

Tel./faks: 047/614-599

e-mail: ured@os-djarnevic-ka.skole.hr

KLASA: 003-06/20-01/80

URBROJ: 2133-14-20-05

Karlovac, 28. listopada 2020.

Na temelju članka 10. Pravilnika o načinu i postupku zapošljavanja u Osnovnoj školi Dragojle Jarnević u Karlovcu, Povjerenstvo za procjenu i vrednovanje kandidata koji sudjeluju u natječaju za zasnivanje radnog odnosa na radno mjesto učitelja/ice informatike daje kandidatima sljedeću:

Obavijest i upute o područjima provjere, vremenu i mjestu održavanja testiranja

Za kandidate koji ispunjavaju formalne uvjete iz Natječaja za radno mjesto učitelja/ice informatike koji je objavljen dana 21.10.2020. godine na mrežnim stranicama i oglasnoj ploči Hrvatskog zavoda za zapošljavanje te mrežnoj stranici Škole provest će se prethodna provjera znanja i sposobnosti usmenim testiranjem.

I. Područje provjere za pripremu kandidata za testiranje

Izvori sadržaja za usmenu provjeru su:

1. Zakon o odgoju i obrazovanju u osnovnoj i srednjoj školi

2. Pravilnik o načinima, postupcima i elementima vrednovanja učenika u osnovnoj i srednjoj školi

3. Kurikulum za nastavni predmet Informatika

4. Pravilnik za izricanje pedagoških mjera

II. Pravila testiranja

Svi kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja pozivaju se na procjenu odnosno testiranje.

Procjena i vrednovanje kandidata sastoji se od usmene provjere.

Ako kandidat ne pristupi procjeni odnosno testiranju smatra se da je odustao od prijave na natječaj.

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) te zaštitnu masku. Molimo sve kandidate da se pri ulasku i boravku u školi pridržavaju svih epidemioloških mjera.

III. Vrijeme i mjesto održavanja testiranja

Usmeno testiranje održat će se u srijedu, 04.11.2020. godine u 11.00 sati u učionici br. 16 na prvom katu Osnovne škole Dragojle Jarnević, Stjepana Radića 31, 47000 Karlovac.

III. Usmeno testiranje

Područje testiranja odnosi se na propise i primjenu propisa za učitelja/icu informatike.

Svaki član povjerenstva postavlja po tri pitanja.

Povjerenstvo u razgovoru s kandidatima utvrđuje: stručna znanja, vještine, interese i motivaciju kandidata za rad u školi te dodatna znanja i edukacije, dosadašnje radno iskustvo i postignuća u radu.

Svaki član Povjerenstva vrednuje rezultat razgovora (intervjua) od 0-10 bodova koje se na kraju zbrajaju.

IV. Rezultati javnog natječaja

Nakon utvrđivanja svih rezultata testiranja Povjerenstvo utvrđuje rang listu kandidata koju je dužno dostaviti ravnatelju dva dana nakon završetka usmenog testiranja. Na temelju dostavljene rang liste kandidata ravnatelj odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa. Ravnatelj predlaže najbolje rangiranog kandidata ili ako su dva ili više kandidata ostvarili najveći isti broj bodova s liste Povjerenstva ravnatelj predlaže jednog od njih Školskom odboru.

 Kandidate se o rezultatima provedenog Natječaja izvješćuje putem mrežnih stranica Škole: http://os-djarnevic-ka.skole.hr/oglasi

Postupak procjene i vrednovanja kandidata provodi se sukladno Pravilniku o načinu i postupku zapošljavanja u Osnovnoj školi Dragojle Jarnević oglašenog na mrežnoj stranici Škole (http://os-diarnevic-ka.skole.hr/nastava/pravilnici).

Povjerenstvo za procjenu i vrednovanje kandidata Predsjednica Povjerenstva:

Ana Marečić, dipl. uč.